NORAKSTS

|  |  |
| --- | --- |
| 19.12.2024. | Nr.16/26 |

###### LĪGUMA PROJEKTA PAR APBŪVES TIESĪBAS PIEŠĶIRŠANU

###### ZEMGALES INDUSTRIĀLĀ PARKA TERITORIJAS ZEMES VIENĪBAS SLOKAS IELĀ 7, JELGAVĀ, DAĻAI UN ZEMES VIENĪBAS SLOKAS IELĀ 11, JELGAVĀ Apstiprināšana

Saskaņā ar Jelgavas valstspilsētas pašvaldības domes 2024. gada 24. oktobra lēmumu Nr. 13/25 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsoles rezultātu apstiprināšana”, Zemgales industriālā parka teritorijas zemes vienības ar kadastra apzīmējumu 09000230024 Slokas ielā 7, Jelgavā daļas aptuveni 168000 m2 platībā (platība tiks precizēta pēc zemes kadastrālās uzmērīšanas darbu veikšanas) un zemes vienības ar kadastra apzīmējumu 09000230015 Slokas ielā 11, Jelgavā 23261 m2 platībā (turpmāk – Nekustamais īpašums) apbūves tiesības izsoles rezultātiem, par izsoles uzvarētāju atzīta un tiesības slēgt apbūves tiesības līgumu ieguvusi Juodeliai SIA, reģistrācijas numurs 40203549942 (turpmāk – Sabiedrība).

Ar Jelgavas valstspilsētas pašvaldības domes 2024. gada 22. augusta lēmumu Nr. 9/6 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsole” apstiprināts Nekustamā īpašuma Līguma projekts par apbūves tiesības piešķiršanu Zemgales industriālā parka teritorijas zemes vienības Slokas ielā 7, Jelgavā, daļai un zemes vienības Slokas ielā 11, Jelgavā, projekts” (turpmāk – līguma projekts).

Atbilstoši Jelgavas valstspilsētas pašvaldības domes 2024. gada 28. novembra lēmumam Nr. 15/28 “Grozījums Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsoles noteikumos” pagarināts līguma noslēgšanas termiņš.

Pamatojoties uz to, ka līguma slēgšanas procesā Sabiedrība iesaistīja Sabiedrības grupas uzņēmumus, tostarp arī Sabiedrības mātes sabiedrību UAB “TMV Wood” un izskatīšanas procesā Sabiedrības pārstāvji juridiskajos jautājumos izteica priekšlikumus papildināt un precizēt līguma projektā punktus, kuri attiecas un paskaidro Sabiedrības tiesības un pienākumus, nemainot līguma projekta būtību un saskaņā ar Pašvaldību likuma 4.panta pirmās daļas 12.punktu, 10.panta pirmās daļas 16.punktu, 2018.gada 19.jūnija Ministru kabineta noteikumu Nr.350 “Publiskas personas zemes nomas un apbūves tiesības noteikumi” 59.punktu, Jelgavas valstspilsētas pašvaldības domes 2024. gada 22. augusta lēmumu Nr. 9/6 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsole”, Jelgavas valstspilsētas pašvaldības domes 2024. gada 24. oktobra lēmumu Nr. 13/25 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsoles rezultātu apstiprināšana”, Jelgavas valstspilsētas pašvaldības dome 2024. gada 28. novembra lēmumu Nr. 15/28 “Grozījums Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsoles noteikumos”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Apstiprināt Līguma projektu par apbūves tiesības piešķiršanu Zemgales industriālā parka teritorijas zemes vienības Slokas ielā 7, Jelgavā, daļai un zemes vienības Slokas ielā 11, Jelgavā (pielikumā).

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 19. decembrī